ไฟแนนซ์ทูเดย์
เกาะกระแสรัฐบาลปูแดงที่กำลังจะเข้ามาทำหน้าที่รัฐบาลเร็วๆ
17 ส.ค. 2554

เกาะกระแสรัฐบาลปูแดงที่กำลังจะเข้ามาทำหน้าที่รัฐบาลเร็วๆ
โดย..ภูคา 
นี้ว่า เล่นเข้าข้าราชการกระทรวงการคลังหลายคนต้องร้อนๆ หนาวๆ กับเก้าอี้ตัวเองกันจ้าละหวั่น ที่สำคัญ โปรดจับตา เบญจา หลุยเจริญ รองปลัดกระทรวงการคลัง ที่ครั้งนี้น่าจะกลับมาใหญ่กว่าเดิม ส่วนจะกลับไปเป็นอธิบดีกรมสรรพากรหรือขึ้นแท่นไปใหญ่กว่านั้น ต้องรอลุ้นโผโยกย้ายข้าราชการกระทรวงการคลังในอีกไม่กี่เดือนนี้




ขนาดเพื่อไทยยังไม่ทันได้นั่งเก้าอี้ฝ่ายรัฐบาลสมใจ แต่ดูเหมือนเหล่า สส.ปาร์ตี้ลิสต์ จะเริ่มสยายปีกอำนาจ จนได้ข่าวว่า แคนดิเดตที่รายชื่อติดโผเป็นคนใหญ่คนโตในรัฐสภา ซึ่งภายนอกดูลุคแล้วเหมือนคนตรงขวานผ่าซากนั้น กลับโทร.ไปเจรจาแบบทีเล่นทีจริงกับแบงก์เจ้าหนี้ซึ่งเป็นธนาคารรัฐขนาดใหญ่แห่งหนึ่งว่า หนี้ก้อนหนี้ยกให้ได้ป่ะ 
ปัดโถก็หนี้มันตั้ง 8 หลัก แถมยังเน่ามาหลายปี งานนี้กรรมการเลยหายใจไม่ทั่วท้อง เลยสั่งเจ้าหน้าที่ทำเป็นมองไม่เห็นหนี้เน่าก้อนนี้ไปก่อน เฮอ! ถ้างานนี้ได้เป็นใหญ่ในสภาจริงละก็ ธนาคารแห่งนี้จะว่าอย่างไร ใครอยากรู้ไปรอดูการรายงานบัญชีทรัพย์สินของนักการเมืองก็ได้แล้วจะรู้ว่าเป็นใคร 
ส่วนเรื่องการลดภาษีรถยนต์คันแรกดูท่าจะปวดหัวที่สุด เพราะต้องการวิธีการไม่ให้พ่อค้าแอบขนคนมาสวมสิทธิ งานนี้มีเสียงเล็ดลอดจากสรรพสามิตว่า มีไอเดียหรือแนวคิดจะเสนอรัฐบาลให้เช็กประวัติคนที่ต้องการซื้อรถว่าเป็นตัวจริงเสียงจริง และทำคูปองแจกคนซื้อรถยนต์คันแรกเอาไปลดราคาขายกันเอง เพราะใน พ.ร.บ.สรรพสามิต ไม่สามารถคืนเงินภาษีให้กับประชาชนได้เหมือนภาษีสรรพากรนะจ๊ะ